માનવમિત્ર, અમદાવાદ : અમદાવાદ મ્યુનિસિપલ સત્તાવાળાઓ દ્વારા સ્માર્ટ સિટી મિશન હેઠળ કેશલેસ વ્યવહારને પ્રોત્સાહન આપવા ગત તા.૧થી તા.૩૦ સપ્ટેમ્બર સુધી રૂ.પ૦ અને રૂ.૭પની કિંમત ધરાવતાં જનમિત્રકાર્ડ મફતમાં આપવાની જાહેરાત કરાઇ હતી. જો કે તંત્રની અન્ય જાહેરાતની જેમ આવા ઢોલની પણ પોલ ખુલી ગઇ છે. દસ દસ દિવસ પછી પણ હજુ લોકોને જનમિત્ર કાર્ડ મળતા નથી, જેને લઇ બીઆરટીએસ બસમાં મુસાફરી કરવા ઇચ્છતા મુસાફરો મૂંઝવણભરી પરિસ્થિતિમાં મૂકાયા છે, તેને લઇ આવા મુસાફરોમાં ઉગ્ર રોષની લાગણી ફેલાઇ ગઇ છે.